વોશિંગ્ટન : પાકિસ્તાન ઉપર અમેરિકાની મહેરબાનીને લઈને ભારતે આકરો પ્રતિભાવ આપ્યો છે. અમેરિકાએ પાકિસ્તાનને ૮ એફ-૧૬ વિમાનો આપવાનો નિર્ણય લેતા ભારતે નારાજી વ્યકત કરી છે. આ વેચાણ સોદો રદ્દ કરવા અમેરિકાના સાંસદોની માંગણી છતા ઓબામા તંત્રએ આ વિમાન વેચવા અંગે પોતાના નિર્ણયમાં અમેરિકી કોંગ્રેસને જણાવી દીધુ છે. ભારતીય વિદેશ મંત્રાલયે એક નિવેદન જારી કરીને જણાવ્યું છે કે, પાકિસ્તાનને એફ-૧૬ વિમાનોના વેચાણ પર અમે અમારી નાખુશી વ્યકત કરવા માટે ભારત અમેરિકી રાજદૂતને બોલાવ્યા છે.